Lamoraal Egmont
Store norske leksikon,Historie,Verdens historie og samtidshistorie,Europa,Nederlands historie
Lamoraal Egmont var en nederlandsk militær og viktig skikkelse i kampen for Nederlands selvstendighet.
Lamoraal var feltherre under Filip 2 av Spania, og var med på å beseire franskmennene i slaget ved Saint-Quentin i 1557. Han ble stattholder og øverstkommanderende i Flandern og Artois fra 1559, men kom etter hvert i opposisjon til spanjolene, særlig etter at hertugen av Alba, Fernando de Toledo, overtok som stattholder i 1567. Under Fernando de Toledos skrekkvelde i Nederland ble Lamoraal fengslet som opprørsleder og henrettet i 1568.Lamoraal Egmont har vært gjenstand for diktning, blant annet i Johann Wolfgang von Goethes tragedie Egmont fra 1788. Ludwig van Beethoven har også skrevet scenemusikk til Goethes tragedie, for eksempel den berømte Egmontouvertyren. Les mer i Store norske leksikon åttiårskrigen Fernando Álvarez de Toledo y Pimentel Alba Johann Wolfgang von Goethe Nederlands historie